ཅོ་_ནེ་_བློ་_བཟང་_རྒྱ་_མཚོར་_སྩལ་_པའི་_ཆབ་_ཤོག༄༅། _ ། _ཅོ་_ནེ་_བློ་_བཟང་_རྒྱ་_མཚོར་_སྩལ་_པའི་_ཆབ་_ཤོག། _ ༄༅༅། _ ། _གང་_གི་_མཚན་_སྙན་_བདུད་_རྩིའི་_གཟེགས་_མའི་_རྒྱུན། _ ། _རྣ་_བའི་_དཔལ་_དུ་_སོན་_པའི་_མོད་_ཉིད་_ལ། _ ། _བདུད་_བཞིའི་_དཔུང་_ཚོགས་_དྲུངས་_ནས་_མཐར་_བྱེད་_པ། _ ། _ཚེ་_སྣང་_དཔག་_མེད་_མགོན་_གྱིས་_བྱིན་_ཆེན་_ཕོབས། _ ། _བློ༷་_བཟ༷ང་_ཐུབ་_བསྟན་_གངས་_ཀྱི་_ས་_འཛིན་_ལས། _ ། _ཐོན་_པའི་_ཟབ་_གསང་_ལེགས་_བཤད་_ཉལ་_འགྲོའི་_རྒྱུན། _ ། _ཅིག་_ཅར་_འབབ་_པས་_ཐུབ་_བསྟན་_རྒྱ༷་_མཚོ༷འི་_གཏེར། _ ། _སྲིད་_རྩེར་_འཕྱུར་_མཁས་_བཤེས་_གཉེན་_གང་_དེ་_ལ། _ ། _རྣམ་_མང་_ཡོན་_ཏན་_འོད་_སྣང་_བྱེ་_བ་_ཡིས། _ ། _སྙིམ་_པའི་_ཀུནྡ་_ཟུམ་_དང་_ལྷན་_ཅིག་_པར། _ ། _རོ་_འཛིན་_རྐང་_དྲུག་_སྨྲ་_བྱེད་_འདབ་_སྟོང་_ཁར། _ ། _བསྔགས་_བརྗོད་_གླུ་_དབྱངས་_དར་_དིར་_སྒྲོག་_འདི་_གསོན། _ ། _ཐུབ་_པའི་_གཞུང་_ལུགས་_དགག་_སྒྲུབ་_གནང་_གསུམ་_གྱི། _ ། _བླང་_དོར་_མ་_འདྲེས་_ཀུན་_བཟང་_སྤྱོད་_མཆོག་_དྲིས། _ ། _གཟུར་_གནས་_ཀུན་_(༦༥_)ཡིད་_འཕྲོག་_པའི་_ས་_མཆོག་_ལྗོན། _ ། _ཁྱོད་_ནི་_མཁས་_མང་_ནགས་_ཀླུང་_ཁྲོད་_ན་_མཛེས། _ ། _རབ་_འབྱམས་_མདོ་_སྔགས་_གཞུང་_ལུགས་_ལྷ་_ལམ་_ངོས། _ ། _མཁྱེན་_བཟང་_ལང་_ཚོ་_ཆུ་_འཛིན་_འབུམ་_འཁྲིགས་_ནས། _ ། _གཞུང་_དོན་_མ་_སྨད་_འབྱེད་_པའི་_དབྱར་_རྔའི་_སྒྲ། _ ། _ཆེས་_ཆེར་_སྒྲོག་_པའི་_སྒྲ་_བརྒྱ་_པ་_ཁྱོད་_ཉིད། _ ། _སྲིད་_ཞིའི་_བཀྲ་_ཤིས་_དགེ་_ལེགས་_བྱེ་_བ་_བརྒྱ། _ ། _གཅིག་_ཏུ་_འཁྱིལ་_བའི་_ཆོས་_ཀྱི་_སྡེ་_ཆེན་_ནས། _ ། _ལྗོངས་_འདིའི་_སྐལ་_བཟང་_མགྲིན་_སྔོན་_ཚོགས་_རྣམས་_ལ། _ ། _ཀུན་_མཁྱེན་_ཡེ་_ཤེས་_མངལ་_འཁུར་_བསྐྲུན་_པའི་_ཕྱིར། _ ། _རྨད་_བྱུང་_བགྲོད་_བྱེད་_འདེགས་_འཇོག་_འཁོར་_ལོ་_ཆེ། _ ། _ཕུན་_ཚོགས་_བསྡུ་_བཞིའི་_མཚན་_མ་_རྣམ་_བཀྲ་_ཞིང་_། _ ། _ལུང་_བསྟན་_ཤིས་_པས་_བསྔགས་_པའི་_ལྷུན་_པོའི་_སྤོ། _ ། _མཁས་_མང་_ཆོས་_ཀྱི་_མདུན་_ས་_འདིར་_བཀོད་_ནས། _ ། _ཡོངས་_འཛིན་_དམ་_པའི་_མན་_ངག་_ཆུ་_བོའི་_རྒྱུན། _ ། _ཁྱོད་_མགྲིན་_རི་_མོ་_གསུམ་_པའི་_ཡུར་_བ་_ལས། _ ། _དྲངས་_པའི་_གདམས་_དོན་_བཅུད་_མཆོག་_བདུད་_རྩི་_ཡིས། _ ། _མཁས་_ཀུན་_བློ་_གྲོས་_གསེར་_གྱི་_བུམ་_བཟང་_བཀང་_། _ ། _ཟབ་_དོན་_མ་_འདྲེས་_འཆད་_པའི་_ཉིན་_བྱེད་_ཀྱིས། _ ། _བློ་_གསལ་_ཡིད་_ཀྱི་_པདྨོ་_ཆེར་_བཞད་_ཅིང་_། _ ། _རྩོད་_ངག་_ལུང་_རིགས་_གདོང་_ལྔའི་_སྤར་_ཁྱིམ་_གྱིས། _ ། _ཕས་_རྒོལ་_ལོག་_རྟོག་_ཝ་_སྐྱེས་_ཀླད་_པ་_འགེམས། _ ། _དོན་_ལྡན་_ཉམས་_འགྱུར་_སྟོང་_མཛེས་_རྩོམ་_པ་_ཡི། _ ། _རྒྱུད་_མང་_བསྒྲགས་_པས་_བློ་_ལྡན་_དགའ་_བ་_བསྐྱེད། _ ། _འཕྲིན་_ལས་_དགེ་_མཚན་_ཟིལ་_དངར་_བཅུད་_འཛག་_པའི། _ ། _མེ་_ཏོག་_འབུམ་_གྱིས་_ཐུབ་_བསྟན་_ཁྱོན་_ཡངས་_མཛེས། _ ། _དེ་_ལྟར་_སྙིང་_པོའི་_བྱ་_བ་_ཆེར་_སྨིན་_པའི། _ ། _མཛད་_བཟང་_འབྲས་_ལྡན་_ས་_ཧ་_ཀའི་_རོ་_མཆོག། _ཞིམ་_མངར་_ཆེས་_པས་_རྒྱལ་_བསྟན་_འཚོ་_བའི་_སྲོག། _ལུས་_ཟུངས་_སྟོབས་_རྩལ་_རྫོགས་_པའི་_གསོས་_སུ་_གྲུབ། _ ། _ཚུལ་_དེའང་_ཚུལ་_མིན་_ཆོས་_སུ་_སྒྲོ་_བཏགས་_དང་_། _ ། _གཞན་_ཟེར་_བཟློས་_པའི་_གཅམ་_བུའི་_ཚིག་_མིན་_པར། _ ། _མཐོང་_ཆོས་_དངོས་_པོའི་_གཤིས་_ཀྱི་_འདབ་_སྟོང་_ཁ། _ ། _རིགས་_ལམ་_ཚད་_མའི་_ཉིན་_བྱེད་_ཟེར་_གྱིས་_ཕྱེ། _ ། _འདིར་_གནས་_ནེ་_ཙོའི་_རྣམ་_ཐར་_འཛིན་_པ་_བདག། _ཁ་_བཤད་_ཆོས་_ཚུལ་_(༦༦_)མ་_ཎིའི་_དབྱངས་_སྒྲོགས་_ཀྱང་_། _ ། _བསམ་_སྒོམ་_དོན་_གྱི་_སྙིང་_པོས་_དབེན་_པ་_ཡི། _ ། _ཚུལ་_འདི་_མཐོང་_བས་_རང་_ལ་_གཏིང་_ནས་_ཁྲེལ། _ ། _མཁས་_བཙུན་_བཟང་_པོའི་_གདུང་_འདེགས་_དོན་_བྱེད་_པའི། _ ། _རྒྱལ་_བསྟན་_ཁང་_བཟང་_རྨང་_ནས་_འདེགས་_པའི་_རྩལ། _ ། _དབེན་_ཡང་_ད་_དུང་_བསྟན་_འཛིན་_ཁས་_འཆེ་_བའི། _ ། _རྫུ་_བག་_བྱེད་_འདི་_མཁས་_རྣམས་_ཁྲེལ་_བའི་_རྒྱུ། _ ། _ཁྱད་_པར་_འདི་_སྣང་_ཆགས་_སྡང་_རྨོངས་_གསུམ་_གྱི། _ ། _རྙོག་_མའི་_འདམ་_རྫབ་_སྦགས་_པའི་_ཁྲོན་_པའི་_ནང་_། _ ། _སྣ་_ཚོགས་_བག་_མེད་_རྐྱལ་_གྱིས་_ཐར་_རེ་_བའི། _ ། _འཕར་_འགྲོའི་_ངང་_ཚུལ་_འཛིན་_འདི་_ཀུན་_ཏུ་_རྨོངས། _ ། _བུ་_རམ་_ཤིང་_པས་_དོན་_ཉུང་_བྱ་_བ་_ཉུང་_། _ ། _དགེ་_སྦྱོང་_མཐུན་_པའི་_ཆོས་_སུ་_གསུངས་_གྱུར་_ཀྱང་_། _ ། _དེ་_ལས་_གོལ་_ཏེ་_ཟིན་_མེད་_འདུ་_འཛི་_ཡི། _ ། _རྣམ་_གཡེང་_བྱ་_བའི་_འཁོར་_ལོར་_བརྩོན་_བཞིན་_དུ། _ ། _ནམ་_ཞིག་_དུས་_ཀྱི་_ཕོ་_ཉས་_ཟིན་_གྱུར་_ཚེ། _ ། _ཕྱི་_མིའི་_ཤུལ་_རིང་_ལམ་_རྒྱགས་_དོན་_ལྡན་_པའི། _ ། _བྲེ་_ཕུལ་_གྱིས་_གཞལ་_དགེ་_བཅུའི་_ཟོང་_མཆོག་_གིས། _ ། _རང་_རྒྱུད་_བང་_མཛོད་_མ་_ཕྱུག་_ངོ་_རེ་_གནོང་_། _ ། _དེས་_ན་_གཅིག་_ཏུ་_རྒྱལ་_བས་_བསྔགས་_པ་_ཡི། _ ། _དབེན་_པའི་_ནགས་_ཁྲོད་_ཉམས་_དགར་_ཆོས་_དོན་_ལ། _ ། _གཞོལ་_བར་_སྨོན་_ཀྱང་_སྔོན་_བསགས་_སྟོབས་_དམན་_པས། _ ། _གཞན་_དབང་_གྱུར་_པའི་_རེ་_བའི་_གོ་_སྐབས་_བྲལ། _ ། _སླད་_མར་_འདི་_སྣང་_བཅུ་_གཉིས་_བདག་_པོའི་_འོད། _ ། _ཉི་_བུའི་_སྒྲ་_གཅན་_མཆེ་_བས་_ཟིན་_པའི་_ཚེ། _ ། _འཇམ་_མགོན་_ཞལ་_ལུང་_མཐའ་_ཡས་_སྨོན་_ལམ་_དོན། _ ། _དེ་_དེ་_ཁོ་_ནར་_འགྱུར་_བ་_སྨོན་_པའི་_གནས། _ ། _ཨེ་_མ་_ད་_ནི་_ཐུབ་_བསྟན་_རྟ་_ལྗང་_ཅན། _ ། _སྙིགས་_མའི་_ངན་_སྤྱོད་_གོ་_ལའི་_རླུང་_ཤུགས་_ཀྱིས། _ ། _ཆེས་_ཆར་_བདས་_པས་_ཆུ་_ལྷའི་_ས་_འཛིན་_རྩེར། _ ། _མངོན་_པར་_ཕྱོགས་_ལ་_མི་_རིང་_ཐག་_ཉེ་_ཞིང་_། _ ། _བརླིང་_སྤྱོད་_བག་_མེད་_སྤུ་_ར་_གཟེངས་_མཐོ་_བའི། _ ། _འབྱུང་_པོའི་_བྱ་_ཚོགས་_ལོག་_སྨྲའི་_སྐད་_འབྱིན་_ཅིང་_། _ ། _མེ་_ཏོག་_མདའ་_ཅན་_མཚོན་_གྱིས་_སྐྱེ་_བོའི་_སྙིང་_། _ ། _ཕུག་_པས་_འཆིང་_བྱེད་_མུན་_པའི་_རང་_མདངས་_དངོམས། _ ། _དེས་_ན་_གྲོགས་_ཁྱོད་_ཐོས་_པའི་_ལམ་_སྦྱངས་_ཤིང་_། _ ། _བླང་_དོར་_འཇུག་_ལྡོག་_བློ་_གྲོས་_མིག་_དང་_ལྡན། _ ། _གསུང་_རབ་_དོན་_རྨོངས་_རབ་_རིབ་_དང་_བྲལ་_བས། _ ། _སྙིང་_ལས་_ཆུང་_ངུར་_བྱེད་_པ་_རིགས་_མིན་_པས། _ ། _མདོ་_སྔགས་_རབ་_འབྱམས་_གཞུང་_བརྒྱའི་_གངྒཱའི་_ཆབ། _ ། _ལྟོ་_བར་_བསྐྱིལ་_བའི་_ཛ་_ཧུ་_ན་_ཁྱོད་_ཀྱིས། _ ། _འཆད་_རྩོད་_རྩོམ་_པའི་_ཡན་_ལག་_བརྒྱད་_ལྡན་_རྒྱུན། _ ། _སྐལ་_ལྡན་_(༦༧_)ཞིང་_པའི་_གསོས་_སུ་_སྐྱུག་_པ་_དང་_། _ ། _ལྷན་_ཅིག་_སྐུ་_གསུམ་_རིན་_ཆེན་_ཏོག་_མཛེས་_ཅན། _ ། _འཇམ་_མགོན་_རྒྱལ་_བའི་_སྒྲུབ་_བརྒྱུད་_རིང་_ལུགས་_གདུགས། _ ། _ཆོས་_བརྒྱད་_རླུང་_གིས་_མི་_གཡོ་_བརྟན་_བཟུང་_ནས། _ ། _ཀུན་_ལ་_ཕན་_བདེའི་_གྲིབ་_བསིལ་_དབབ་_པར་_མཛོད། _ ། _དུག་_གསུམ་_ཆེར་_མྱོས་_གདུལ་_དཀའ་_ལྷས་_བྱིན་_སོགས། _ ། _རྒྱལ་_བ་_ཡིས་_ཀྱང་_མགུ་_བར་_མ་_ནུས་_པས། _ ། _དྲེགས་_ལྡན་_འགའ་_ཡིས་_ཀླན་_ཀ་_འཚོལ་_སྲིད་_ཀྱང་_། _ ། _གནོད་_ལན་_ཕན་_པ་_སྒྲུབ་_པའི་_ངང་_ཚུལ་_སོམས། _ ། _རྒྱལ་_བ་_གཉིས་_པའི་_ཟབ་_གསང་_ལེགས་_བཤད་_ཀྱི། _ ། _རྔ་_ཆེན་_རྣམ་_དཔྱོད་_དབྱུ་_གུས་_ཉེར་_བསྐུལ་_ལས། _ ། _ཟབ་_རྒྱས་_ཆོས་_སྒྲ་_ཆེན་_པོས་_འགྲོ་_ཀུན་_ཚོགས། _ ། _རྨོངས་_པའི་_གཉིད་_ལས་_སློངས་_ཤིག་_མཁྱེན་_ལྡན་_ཅན། _ ། _རང་_ཉིད་_དཎྜིའི་_གཞུང་_ལ་_སྦྱངས་_མིན་_པས། _ ། _ལེགས་_བཤད་_ཚིག་_སྦྱོར་_སྡེབ་_ལེགས་_འཁྲུལ་_པ་_སོགས། _ ། _ནོངས་_པ་_མཆིས་_ན་_ཉེས་_ཚོགས་_ལྷན་_ཅིག་_ཏུ། _ ། _བླ་_མ་_ལྷ་_དང་_མཁས་_དབང་_ཁྱོད་_དྲུང་_བཤགས། _ ། _དབྱངས་_ཅན་_དགའ་_བསྐྱེད་_སྙན་_ཚིག་_སྤེལ་_ལེགས་_ཀྱི། _ ། _འཛུམ་_འཕྲེང་_རྒོད་_ཅིང་_དོན་_བཟང་_སྦྲང་_རྩིའི་_བཅུད། _ ། _ཡོངས་_གཏམས་_པུཎྜ་_རཱི་_ཀའི་_ཚལ་_རབ་_མཆོག། _བདག་_བློའི་_རྐང་_དྲུག་_གསོས་_སུ་_ཡང་_ཡང་_སྩོལ། _ ། _དེ་_སྐད་_ཞུ་_འཕྲིན་_གླུ་_ལེན་_ཅིང་_། _